म्हापशेंः म्हापशें शारांतली सरकारी शिगमो मिवणूक वर्स पद्दती प्रमाण आयतार 12 मार्चाक आयोजीत करपाचे उतर मुख्यमंत्री डॉ प्रमोद सावंत हांणी म्हापश्यांतल्या जाग्रुत लोकांच्या शिश्टमंडळाक दिला. ही मिरवणूक सोमार 13 मार्चाक आयोजीत करपाक म्हापशेकारांनी विरोध केल्लो.
 आल्तिनो-पणजे हांगा महालक्ष्मी ह्या सरकारी घरांत मुख्यमंत्री डॉ सावंत हाणे सोमाराक सांजे शिश्टमंडळाची भेट घेतली. तातूंत आदलो नगरसेवक तुषार टोलपे, नारायण राठवड, एकनाथ म्हापशेकार, संजय बर्डे हांचो आसपाव आशिल्लो.
 म्हापश्यांतली शिगमोत्सव मिरवणूक फाटल्या 40 वर्सां सावन आयताराक जातली. पूण ह्या वर्सा ती परंपरा मोडून सोमाराक मिरवणूक जावपाक घातल्ली. ग्रमदेवी शांतादुर्गा, बोडगेश्वर आनी आंगड हांगच्या राष्ट्रोळी देवीक नमन घालून हे मिरवणुकेक सुरवात करतात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 